fr hu hu hu hu hu hu hu hu hu hu en hu hu hu hu en hu hu pt de hu hu hu hu hu de hu en hu hu hu fr hu fr de fr en en en en en de fr en pt pt pt fr pt hu oc hu en hu en hu hu hu ceb hu en hu hu hu en hu hu hu en hu hu hu hu hu hu hu hu hu hu hu hu hu hu hu hu pt fr it hu pt fr sv hu pt fr it hu pt fr it hu de fr it hu hu de de it hu en de en en hu hu hu hu hu fr nb it en fr it hu en de it fr it es hu hu en hu hu hu hu hu hu hu hu hu hu en hu en hu hu hu hu hu hu hu hu hu hu hu
Az Austrian Airlines AG, vagy röviden Austrian (gyakran csak 'AUA') az osztrák nemzeti légitársaság, a német Lufthansa leányvállalata, a Star Alliance légi-szövetség tagja. Székhelye és bázisrepülőtere a Bécs–Schwechati nemzetközi repülőtéren található. További fókuszrepülőterei az Innsbrucki repülőtér, a Grazi repülőtér és a Salzburgi repülőtér is. 2016 Júliusában 6 belföldi és több mint 120 nemzetközi célállomásra közlekedtetett járatokat.
IATA: OS  ICAO: AUA   Hívójel: AUSTRIAN
De Havilland Canada Dash 8
Senator Lounge, Business Class Lounge
A Wikimédia Commons tartalmaz Austrian Airlines témájú médiaállományokat.
Az Austrian Airlines épülete
Austrian Airlines Airbus A320
2 A Légitársaság története
Az osztrák repüléssel kapcsolatos a világ első menetrend szerinti légijárata, amely 1918. április 1-jén indult Bécsből Kijevbe, és katonai megbízásból postai küldeményeket szállított. Három hónappal később a Bécs-Budapest útvonalon is közlekedtek a gépek. A két világháború között a polgári légi forgalmat az ÖIAG nevű nemzeti légitársaság bonyolította, amit 1938-ban beolvasztottak a Deutsche Lufthansába. Az Austrian Airlines 1957. szeptember 30-án, az Air Austria és az Austrian Airways összevonásával jött létre.
Nemzetközi nyitójárata bérelt Vickers Viscount779-es géppel, 1958. március 31-én indult Bécsből Londonba. Rövid időn belül menetrend szerinti járatai közlekedtek Frankfurtba, Párizsba, Zürichbe, Stuttgartba és Rómába. 1960-ban vásárolta meg első saját Vickers Viscount 837-eseit. Nevezetes dátum a társaság életében 1963. február 20., amikor átvette első gázturbinás repülőgépét, egy Caravelle VI-R-t, és ezzel a légitársaság belépett a jet-korszakba. A belföldi járatok május 1-jén indultak DC–3-as gépekkel, két évvel később pedig HS-748 állt forgalomba a rövid nemzetközi útvonalakon.
A légitársaságot 1969-ben átszervezték, és a gazdaságtalan járatokat megszüntették. A SABENA-tól bérelt Boeing 707-es géppel transzatlanti járatot indított 1969. április 1-jén, New Yorkba. A vállalkozás nem váltotta be a hozzá fűzött reményeket, így két év múlva megszüntették. A hetvenes években az Austrian megkezdte gépparkjának korszerűsítését. DC-9–32-eseket vásárolt 1971-ben, és ezzel egyidejűleg flottája is új külsőt kapott. Az első DC-9-51-est 1975-ben vette át, és a következő év áprilisától járatokat indított Kairóba, Düsseldorfba, Stockholmba, Helsinkibe és Londonba. Elsőként vásárolt MD-81-est 1977-ben, majd megnövelt hatótávolságú MD-87-es állt forgalomba 1987-ben. Régi tervét váltotta valóra két évvel később, amikor széles törzsű Airbus A310-es géppel járatai indultak Tokióba és New Yorkba. A fejlesztés eredményeként utasforgalma 3 millió fő volt, 1992-ben. A flotta korszerűsítésének következő szakasza 1995-ben kezdődik, amikor új külsőben Fokker 70-es és újabb Airbus gyártmányok – A321-esek, A340-200-asok – egészítik ki gépparkját. Az Austrian Airlines leányvállalata a Tyrolean Airways, amely a teljes belföldi forgalmat bonyolítja, és 36%-os érdekeltsége van a Lauda Airben. Az utóbbi években tizenöt légitársasággal kötött helymegosztási megállapodást. Partnerei többek között a Delta, a Singapore Airlines, a Tyrolean a Lauda Air, a Swissair és a China Airlines. Afrika, Ázsia, Európa és Észak-Amerika 37 országának több mint száz városába közlekednek járatai. Útvonalhálózatának hossza 155 000 kilométer. Az Austrian Airlines évtizedek óta a híd szerepét tölti be Kelet és a Nyugat között, és a szovjet utódállamokba napjainkban is kiterjedt útvonalhálózattal rendelkezik.
Az Austrian kedvezőtlen pénzügyi helyzete miatt az osztrák kormány 2008-ban a légitársaság eladása mellett döntött. Abban az évben a drasztikusan növekvő kerozinárak és a gazdasági világválság kialakulával együttjáró pénzügyi bizonytalanság és utasszámcsökkenés miatt a légitársaság jelentős veszteséget termelt.[1] 2008 júniusában ezért az Austrian pénzügyeinek kiértékelésével megbízott Boston Consulting Group tanácsadó vállalat és a Merrill Lynch befektetési bank azt javasolta az osztrák kormánynak, hogy az adja el részesedését egy külföldi vállalatnak.[1][2] Kezdetben tíz vállalat mutatott érdeklődést: Európából a Lufthansa, az Air France-KLM csoport, a British Airways és az Aeroflot, Európán kívülről pedig a Singapore Airlines, a Qatar Airways, a Kingfisher Airlines, az Air China és az All Nippon Airways.[3] Az osztrák kormány végül a német Lufthansa ajánlatát fogadta el, az eladást pedig 2009 augusztusában az Európai Bizottság is jóváhagyta.[4]
középtávú járatok (Dubaj, Tel-Aviv)
hosszútávú járatok (Delhi, New York,Peking, Toronto, Washington)
hosszútávú járatok (Bangkok, New York, Tokió, Washington)
Austrian Airlines Boeing 777-200ER
Austrian Airlines Airbus A321
Az Austrian Arrows flottája
Bombardier Dash 8 Q400
A Wikimédia Commons tartalmaz Austrian Airlines témájú médiaállományokat.
Az Austrian Airlines honlapja
↑ a b Austrian Airlines Group Annual Report 2008 (angol nyelven) (PDF) pp. 6-10. Austrian Airlines, 2009. (Hozzáférés: 2015. december 18.)
↑ Olesya Dmitracova; Christian Gutlederer, Boris Groendahl: Austria hires Merrill on airline sale-source (angol nyelven). Reuters, 2008. július 1. (Hozzáférés: 2015. december 18.)
↑ Karl Leban: Royal Jordanian greift nach der AUA (német nyelven). Wiener Zeitung, 2008. július 17. (Hozzáférés: 2015. december 18.)
↑ State aid: Commission approves the restructuring of Austrian Airlines (angol nyelven). Európai Bizottság, 2009. augusztus 28. (Hozzáférés: 2015. december 18.)
Szokol Tibor-Kovács Imre: Repüljünk, Lin Air Kiadó, Budapest, 1998., ISBN 963-85900-0-9
Közlekedésportál • összefoglaló, színes tartalomajánló lap
Ez a légi közlekedéssel kapcsolatos lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Austrian_Airlines&oldid=25260024”
Utoljára szerkesztve 2022. szeptember 12., 15:45-kor
A lap utolsó módosítása: 2022. szeptember 12., 15:45
A lap szövege CC BY-SA 3.0 alatt érhető el, ha nincs külön jelölve.